અનુકુળતાએ હું અને મારો ભાઈ તેને ઘરે ગયા .બહુ મોંઘા વિસ્તારમાં સાડા સાત એકરની પ્રોપર્ટી ઉપર એનું ઘર હતું .પાંચ એકરમાં ફળ ઝાડ હતા અને અઢી એકરમાં કુદરતી ઘાટું જંગલ હતું અમે ઘર ધણી ને મળ્યા . એનું નામ હારી મેક ફર્લાંડ , એના કુવારા જુવાન દીકરાનું નામ લારી , એની વાઈફ ને પૂછ તા એને પોતાની ઓળખાણ મીસીસ મેક ફર્લાંડ તરીકે આપી .મેક ફર્લાંડ મને એક ઝાડ પાસે લઇ ગયો .અને મને કીધું કે આવા ઝાડ ફરતે ગોળ કુંડાળું કરી એમાં થી અડ બાવ ઘાસ વગેરે કાઢી નાખી એમાં પિત મોસ (પાન છાલ નો સડેલો ભૂકો )પાથરવાનો છે ફક્ત આ કામ તમારે કરવાનું છે .બપોરે અર્ધો કલાક જમવા માટે રજા મળશે .પણ એના બદલા માં તમારે અર્ધો કલાક વધારે કામ કરવું પડશે . એટલે સવારના 8 વાગ્યાથી સાંજના સાડા ચાર કલાક સુધી કામ કરવાનું . કામ કરતી વખતે જો વરસાદ થઇ પડે તો તમારે ઘરે જતું રહેવું પણ તમને આખા દિવસ નાં પુરા પૈસા મળશે .જો તમને તેડવા માટે તમારો ભાઈ ન આવી શકે તો હું તમને તમારે ઘરે મૂકી જઈશ .રોજના $33 લેખે પૈસા આપવાનું નક્કી કર્યું . અને શનિવારે વિનોદ ભાઈ પટેલના ગામ નાં સ્વામી નારાયણ મંદિરના મુછાળા હનુમાન દાદાનું નામ લઇ કામ કરવા જવા રવાના થયો .બપોરે જમવા માટે બશેર દહીં થોડી ખાંડ ,અને બ્રેડ અને માંડવી નું માખણ લીધું અને કામ કરતા કરતા ખાવા માટે બદામ ,પીસ્તા ,અને દ્રાક્ષ લીધી . અને આને કહેવાય ” ખદ વાધવા જાવું અને ગર ચોપડી નું ભાતું ” મને કામ કરતી વખતે જોઈએ એ ઓઝારો લીધા અને વિયલ બારોમાં ભર્યા અને હું કામે જવા રવાના થતો હતો , તે વખતે મને રોક્યો અને પોતે વાતોએ વળગ્યો .અને કામ કરતી વખતે મેઘર્વાને લીધે મારા કપડા ભીના ન થાય એ માટે મને બેસવા માટે ગાદલી આપી .હજુ એની વાતો ચાલુજ હતી .બસ ખાલી અમસ્તીજ વાતો હતી . મારો પગાર ચડતોજ હતો . છતાં મેં કીધું હવે મારે કામ ઉપર જવું પડશે . .મારા આ વાક્ય થી તે બહુ ખુશ થયો . હું કામ કરતો હોય ત્યાં આવે અને મને પાણી આપી જાય અને કહે કે કોઈ ઓઝર જોઈએ તો બોલો હું લાવી આપું . મારું કામ પૂરું થયું હતું સાડા ચાર વાગી ગયા હતા .એટલે મને બુમ પાડીને બોલાવી લીધો .અને કીધું કે હજુ તમારા ભાઈ આવ્યા નથી . ત્યાં સુધી તમે અંદર આવો અને શોફા ઉપર બેસો હું મારા ધૂળ વાલા જોડા સાથે એની મખમલી ઈરાનની જાજમ ઉપરથી પસાર થઇ શોફા ઉપર બેઠો . થોડી વારે મારો ભાઈ આવ્યો .મેક ફર્લાંડે મને $ 35 નો ચેક આપ્યો . 33 આપવાનું નક્કી થએલું પણ મને 35 આપ્યા હું તો બે હદ ખુશી થઇ ગયો .